24PES-135

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

Kriptodirua inbertsioak eta transakzioak egiteko modu berri bihurtu da azken urteetan. Zerga-ondorioei begira, ondasun ez-materiala da, unitateetan edo unitate-zatikietan konputagarria; ez da legezko dirua, baina ordainketak egiteko baliatzen da, beste ondasun baten truke erabil baitaiteke –beste diru birtual batzuk, eskubideak edo ondasunak barne–, baldin eta ondasuna edo eskubidea eskualdatzen duen edo zerbitzua ematen duen pertsonak edo entitateak onartzen badu.

Eduki ekonomikoa duenez, diru birtuala deklaratu egin behar da, ondarearen gaineko zergaren subjektu pasiboa titular den beste edozein ondasunen antzera. Kriptodirua errenta-aitorpenean eta ondarearen gainekoan sartu behar da, baldin eta tributuei buruzko legedian ezarritako gutxienekoa gainditzen bada.

Horrenbestez, honako galdera hauek aurkezten ditut, idatziz erantzun dakien:

1. Une honetan, Gobernuak zer tresna dauka kriptodirua dela-eta egin litezkeen iruzurrak kontrolatzeko? Zer egin du Nafarroan zerga-ondorioak dituzten moneta horien mugimendua kontrolatzeko?
2. Gobernuak dauzkan datuen arabera, Nafarroan zenbat pertsona fisikok nahiz juridikok daukate kriptodirua?
3. Guztira, zenbat euro daukate nafar zergadunek kriptodirutan?
4. Gobernuak zer eginen du kriptodiruarekin egindako balizko iruzurrak detektatzeko?
5. Gobernuak ba al dauka kriptodirua dela-eta egin litezkeen iruzurrak kontrolatzeko tresnarik?
6. Gobernuak zer arau-aldaketa bultzatuko du, baldin eta halakorik bultzatzeko asmoa badu, kriptodiruarekin egindako iruzurraren aurkako borroka hobetzeko?

Iruñean, 2024ko otsailaren 27an

Foru parlamentaria: Adolfo Araiz Flamarique